CHOW เผยบ.ย่อยทางอ้อม ได้สินเชื่อจาก BBL มูลค่า 514 ลบ.ลงทุนโรงไฟฟ้าญี่ปุ่น
CHOW เผยบริษัทย่อยทางอ้อม “Sun Partner Japan GK” ได้รับสินเชื่อโครงการ Project Finance จาก BBL มูลค่าราว 514 ลบ.เพื่อใช้ลงทุนโรงไฟฟ้าในญี่ปุ่น จำนวน 4 โครงการ ขนาดกำลังการผลิต 4.7779MW
11 ต.ค. 2559

บริษัท เชาว์ สตีล อินดัสทรี้ จำกัด (มหาชน) หรือ CHOW ระบุว่า Sun Partner Japan GK ซึ่งเป็นบริษัทย่อยทางอ้อม ได้รับสินเชื่อโครงการ (Project Finance) วงเงินรวมทั้งสิ้น 1,513 ล้านเยน หรือคิดเป็น 514.42 ลบ. (จากค่าเงิน JPY ที่ 33.8338) จากธนาคารกรุงเทพ จำกัด (มหาชน) หรือ BBL เพื่อให้บริษัทนำไปใช้ในโครงการโรงไฟฟ้าที่ญี่ปุ่น จำนวน 4 โครงการ ขนาดกำลังการผลิตรวม 4.7779 เมกะวัตต์
ทั้งนี้ บริษัท พรีเมียร์ โซลูชั่น เจแปน จำกัด (PSJP) ถือหุ้น 100% ใน Sun Partner Japan GK ขณะที่บริษัทถือหุ้นทางอ้อมใน PSJP ในสัดส่วน 87.36% โดยถือผ่านบมจ.เชาว์ เอ็นเนอร์ยี่ (CE)